|  |  |
| --- | --- |
| **Nåværende §:** | **Endringsforslag:** |
| **§1**  Målsetting  Forbundet er en sammenslutning av faglærere innen frisørfagene og har følgende oppgaver:   * Arbeide for fornying av undervisningsplaner for frisørfag. * Bedre mulighetene for praktisk og pedagogisk etterutdanning for lærere. * Forbedre kompendier, lærebøker og annet undervisningsmateriell. * Arrangere kurs for å bedre medlemmenes undervisningssituasjon. | **§1 Målsetting**  Det norske frisørlærerforbund (Dnf) er en interesseorganisasjon for alle som underviser etter utdanningsdirektoratets læreplaner for frisørfaget.  Forbundets arbeid skal bidra til kvalitetsheving i fagopplæringen og har følgende mål;   * Å utvikle undervisningsplaner i frisørfaget. * Å bidra til at medlemmenes rammer for undervisning bedres. * Å bidra til pedagogisk og fagrettet utdanning, videreutdanning og kurs. * Å videreutvikle kompendier, lærebøker og annet undervisningsmateriell.   Forbundets styre skal arbeide i samsvar med Det norske frisørlærerforbunds strategiplan, som skal revideres etter behov og minimum hvert 5.år. Strategiplanen vedtas av medlemmene på årsmøtet og skal betraktes som styringsdokument for forbundets valgte representanter, i samarbeid med andre aktører og samarbeidspartnere i fagopplæringen. |
| **§2 og §3**  §2 Medlemskap  Medlemskap i DNF kan søkes av frisørlærere som har godkjent lærerutdanning, eller arbeider i den offentlige skolen.  Støttemedlemmer: Tidligere medlemmer som nå har annet arbeid ved den offentlige skolen, kan søke om støttemedlemskap. Disse har ved våre samlinger ikke stemmerett ved årsmøtene og ikke rett til økonomisk støtte fra forbundet. Årskontigenten halveres.  §3 Kontingent  Medlemsskap forutsetter innbetalt årskontigent, ved manglende innbetaling etter purring opphører medlemsskapet automatisk. | **§2 Medlemskap og kontingent**  Medlemskap i Dnf kan søkes av den som underviser / driver fagopplæring etter læreplanene   * Programområde for frisør - Læreplan i felles programfag Vg2 * Læreplan i frisørfaget Vg3 / opplæring i bedrift   og / eller i fagene Prosjekt til fordypning Vg1 og Vg2.  Medlemskap i Dnf forutsetter betalt årskontingent. Ved manglende innbetaling etter betalingsfrist på purring opphører medlemskapet automatisk og uten varsel.  Faktura for medlemskontingent sendes elektronisk så fremt annet ikke er avtalt med forbundets kasserer. Medlemmer har selv ansvar for at kasserer har deres korrekte postadresse, e-postadresse, arbeidssted, og telefonnummer. |
| **§10**  Kontigentfritak  a) Medlemmer med oppnådd pensjonsalder fristas for kontingent  b) Æresmedlem er fritatt for kontingent.  c) Annet kontingent fritak besluttes av styret etter forslag fra medlemmene. | **§3 Fritak for medlemskontingent**  Medlemmer som ikke lenger arbeider i undervisningsstilling pga oppnådd pensjonsalder fristas for medlemskontingent. Medlemmer har selv ansvar for at kasserer får beskjed om når fritak etter denne paragraf trer i kraft.  Annet forslag til kontingentfritak behandles og vedtas av styret. |
| **Nå i §2** | **§ 4 Støttemedlem**  Støttemedlemskap i Dnf kan søkes av tidligere medlemmer som har annet arbeid enn undervisningsstilling, men som fremdeles arbeider innenfor skole / fagopplæring.  Støttemedlemmer betaler ½ medlemskontingent og kan ikke søke om økonomisk støtte fra Dnf for å delta på årskurs.  Støttemedlemmer har tale- og forslagsrett, men ikke stemmerett, på årsmøtet, men inviteres til alle aktiviteter i regi av Dnf, på lik linje med medlemmer.  Støttemedlemskap behandles og vedtas av styret. |
| **§4**  Æresmedlem  Til æresmedlem kan forbundet utnevne den som gjennom årelangt arbeid har fremmet forbundets interesser.  Alle medlemmer har rett til å foreslå kandidater.  Æresmedlemskap avgjøres av styret, etter forslag fra medlemmene.  *Retningslinjer for æresmedlemmer:*  Æresmedlemmer skal hverken betale medlemskontingent eller kursavgift til årskurset.  De innbydes til forbundets sammenkomster på lik linje med øvrige medlemmer.  Æresmedlemmer har tale og forslagsrett, men ikke stemmerett, etter at han/hun har sluttet i stilling som lærer.  Æresmedlemmer får et døgns gratis opphold i forbindelse med årsmøte. | **§5 Æresmedlem**  Til æresmedlem kan Dnf utnevne et medlem som gjennom årelangt arbeid har arbeidet med å fremme forbundets målsetting jfr. § 1. Alle medlemmer kan foreslå kandidater til æresmedlemskap.  Æresmedlemskap behandles og vedtas på årsmøtet, ved hemmelig votering. Forslag til æresmedlem må være styret i hende senest 4 uker før årsmøtet.  Æresmedlemmer skal verken betale medlemskontingent eller kursavgift på årskurset, men inviteres til alle aktiviteter i regi av Dnf, på lik linje med medlemmer. Dnf dekker hennes / hans utgifter til opphold i ett døgn på årskurset.  Hvis æresmedlemmet ikke lenger arbeider i undervisningsstilling har hun / han tale- og forslagsrett, men ikke stemmerett, på årsmøtet. |
| **§5**  Årsmøtet  Styret innkaller til årsmøte en gang pr. år. Saker til årsmøtet skal være styret i hende senest 4 uker før årsmøtet. Innkalling til møte sendes medlemmene senest 6 uker før møtet.  Årsmøtet skal:   1. Godkjenne innkalling til årsmøtet. 2. Godkjenne styrets forslag til dagsorden. 3. Velge to personer som sammen med leder skal godkjenne og undertegne referat fra møtet. 4. Behandle styrets beretning for perioden etter siste årsmøtet. 5. Behandle og godkjenne forbundets regnskaper, etter å ha fått referat referert revisors beretning. 6. Behandle styrets forslag til budsjett for kommende år og fastsette årskontigent. 7. Behandle forslag innsendt til årsmøtet og oppført på dagsorden: a) forslag fra styret b) forslag fra medlemmene 8. Fastsette antall styremedlemmer og varamedlemmer til styret. 9. Velge følgende styre: Leder, nestleder, kasserer, sekretær, 1 styremedlem og 1 varamedlem. Velges for 2 år av gangen. Det ene året velges: Leder, kasserer, styremedlem. Det andre året velges: Nestleder, sekretær og varamedlem. 10. Velge to revisorer. 11. Velge de komiteer og utvalg som årsmøtet selv bestemmer. 12. Velge 2 revisorer, 1 ny velges hvert år 13. Valgkomiteen består av 4 medlemmer, hvorav 2 nye velges på hvert årsmøte. Valgkomiteen konstituerer seg selv. | **§6 Årsmøtet**  Årsmøtet avholdes en gang i året, helst i forbindelse med årskurset.  Innkalling til årsmøtet sendes medlemmene senest 6 uker før møtet avholdes. Saker til årsmøtet skal være styret i hende senest 4 uker før møtet avholdes.  Dagsorden for årsmøtet skal være medlemmene i hende senest 1 uke før møtet avholdes.  Årsmøtet skal:   1. Godkjenne innkalling (v/ leder). 2. Behandle og godkjenne styrets forslag til dagsorden (v/ leder). 3. Velge møtedirigent som leder resten av årsmøtet (v/ leder). 4. Velge to referenter som sammen med leder skal godkjenne og undertegne referat fra årsmøtet. Referentene har også ansvar for å telle opp stemmer ved hemmelig votering. (v/ valgkomiteen) 5. Behandle og godkjenne styrets beretning for perioden etter forrige årsmøte (v/ sekretær). 6. Behandle og godkjenne forbundets regnskap, etter å ha fått referert revisorenes evt. bemerkninger (v/ kasserer og evt. revisorer). 7. Behandle og godkjenne styrets forslag til budsjett og årskontingent for kommende år (v/ kasserer). 8. Behandle saker til årsmøtet som er oppført på dagsorden a) saker fra styret (v/ leder eller nestleder) b) saker fra medlemmene (v/ det enkelte medlem) 9. Behandle og godkjenne verv, antall styremedlemmer og varamedlemmer til styret. 10. Velge styre for Dnf (v/ valgkomiteen): Leder, nestleder, kasserer, sekretær, 1 styremedlem og 1 varamedlem velges for 2 år av gangen. Styret velges ved hemmelig votering. - Oddetallsår velges:     Leder, kasserer og styremedlem. - Partallsår velges:     Nestleder, sekretær og varamedlem.   Et medlem av styret kan ikke velges til samme verv i mer enn 3 perioder i strekk.   1. Velge 1 revisor for 2 år (v/ valgkomiteen). 2. Velge 2 medlemmer til valgkomiteen, for 2 år (v/ valgkomiteen). |
| **§9**  Stemmerett  Hvert medlem har en stemme.  Fraværende medlemmer må godta de beslutninger som blir tatt.  Æresmedlemmer utover fungerende frisørfaglærere har ikke stemmerett.  Hvert medlem har rett til å sende fullmakt med et annet medlem til årsmøtet. Fullmakten må være skriftlig, og fra medlemmer ved samme skole. | **§7 Stemmerett på årsmøtet**  Hvert medlem har en stemme.  Hvert medlem har rett til å overdra sin stemme med fullmakt til et annet medlem. Fullmakten må være skriftlig og med signatur.  Det må komme tydelig frem hvilken sak (hvilke saker) på dagsorden fullmakten gjelder.  Fullmakten må fremvises møtedirigent og referentene for årsmøtet, før votering. |
| **§6**  Alle saker på årsmøte avgjøres ved alminnelig flertall (ved stemmelikhet gjør lederens stemme utslaget)  Forslag til lovendring skal kungjøres på forhånd, jfr. 6  Foreningen kan oppløses etter enstemmig vedtak på årsmøtet. På årsmøtet besluttes i tilfellet også hva som skal gjøres med foreningens midler, hvis det finnes noen. | **§8 Votering på årsmøtet**  Alle saker på årsmøtet avgjøres ved alminnelig flertall. Ved stemmelikhet har leder, nestleder og styremedlem 2 stemmer.  Forslag til lovendring skal være medlemmene i hende senest 3 uker før årsmøtet, motforslag skal være styret i hende senest 2 uker før årskurset.  Valgkomiteens innstilling skal være medlemmene i hende senest 3 uker før årsmøtet, benkeforslag kan innstilles av alle medlemmer frem til votering. |
| **Ny** | **§9 Valgkomitè**  Valgkomiteen består av 4 medlemmer, 2 nye velges hvert år. Valgkomiteen konstituerer seg selv med en leder og tre medlemmer.  Valgkomiteen har til oppgave å innstille kandidater til følgende verv på årsmøtet;   1. 2 referenter velges for hvert årsmøte 2. De vervene i styret som er på valg, velges for 2 år;  * Leder * Nestleder * Kasserer * Sekretær * Styremedlem * Varamedlem  1. 1 revisor velges for 2 år 2. 2 medlemmer til valgkomiteen velges for 2 år |
| **§7**  Styremøter  Leder innkaller til minst 2 styremøter pr. år. Styremøter må holdes dersom minst halvparten av medlemmene krever det.  Styret er beslutningsdyktig når minst 3 styremedlemmer, deriblant leder eller nestleder, er til stede. Ved likt stemmetall gjelder leders dobbeltstemme. | **§10 Styremøter**  Leder innkaller til minst 2 styremøter mellom årskursene. Styret er vedtaksdyktig når minst 3 styremedlemmer, deriblant leder eller nestleder, er til stede på styremøtet.  Ved stemmelikhet har leder 2 stemmer.  Dersom minst halvparten av medlemmene krever det må ekstraordinært styremøte avholdes. |
| **§8**  Regnskap  Forbundets regnskap avsluttes for hvert regnskapsår. Regnskapet skal være avsluttet og fremlagt for revisor før årsmøtet.  Sittende kasserer må ajourføre regnskapet etter årsmøtet og sommerkurs. | **§11 Regnskap**  Forbundets regnskap avsluttes hvert kalenderår.  Kasserer må ajourføre og avslutte regnskapet etter årsmøtet og årskurs, og overfører derfor sitt verv til evt. ny kasserer ved årsskiftet. Årsregnskapet fremlegges for forbundets revisorer senest 8 uker før påfølgende årsmøte. |
| **Ny** | **§12 Revisorer**  Årsmøtet velger 2 revisorer blant medlemmene.  Revisorene velges for 2 år og har til oppgave å kontrollere forbundets årsregnskap, etter at det er avsluttet av kasserer. Med dette menes å sammenlikne bilag og bankutskrifter med de førte poster. Ved avvik skal årsmøtet informeres ved bemerkninger, i sak 5 på dagsorden. |
| **§11**  Støtte til kursdeltakere. Dersom forbundets økonomi tillater det, blir det avsatt et beløp hvert år til fordeling. Fordelingene foretas under disse forutsetningene/prioriteringene:   * Medlemmer som kan dokumentere avslag på støtte fra det offentlige. * Medlemmer som ikke tidligere har fått støtte.   Fordeling av midler ligger under styrets mandat. | **§13 Søknad om økonomisk støtte til årskurs**  Styret, etter kasserers innstilling, avgjør om det skal avsettes midler i budsjettet til å yte økonomisk støtte til deltakelse på årskurs.  Fordeling av eventuelle midler vedtas av styret etter følgende prioriteringer;   1. Medlem som ikke har mottatt støtte fra Dnf de siste tre årene. 2. Medlem som kan dokumentere avslag på økonomisk støtte fra sin arbeidsgiver.   Søknad om økonomisk støtte må være styret i hende senest 5 uker før årskurset. |
| **Nå i §6** | **§14 Oppløsning**  Dnf kan oppløses etter enstemmig vedtak på årsmøtet. Forslag om oppløsning skal være medlemmene i hende senest 3 uker før årsmøtet.  Ved oppløsning beslutter årsmøtet hva som skal gjøres med forbundets økonomiske midler, hvis det finnes noen.  Leder og nestleder har ansvar for at forbundets oppløsning offentliggjøres senest 4 uker etter årsmøtet, og at alle avtaler og forretninger avsluttes så snart som mulig. |